钦定古今图书集成/理学汇编/文学典/第118卷 > 傅岩
## 钦定古今图书集成/理学汇编/文学典/第118卷 > 傅岩

按《浙江通志》：“岩字野倩，义乌人。少孤贫。及长，好读书，
𬬸心作诗，赋古文词，皆镌理刻肌，风澜特妙。天启辛
酉恩贡，甲子举于南雍。崇祯甲戌进士，得徽州歙县，
举循良第一。后以谗去官。及至国变后，死于金华。子
三：龄文、龄发、龄熙，皆有文名。初，岩之遇祸，刃将及，熙
年十四，以身翼蔽其父，刃著于颐而死。发趋救，矢洞右腋，移时复苏，见父弟死，遂以手抉其创，创裂而卒。
龄文奉其母归杭，藜藿不充，蓬头垢面者且十年而
卒。